I 2009 fikk Mikovits og hennes kolleger stor internasjonal oppmerksomhet etter at de publiserte en rapport i tidsskriftet Science der de hevdet å ha påvist retroviruset XMRV som en markør for kronisk utmattelsessyndrom. Dette ble beskrevet som et gjennombrudd i jakten på å finne en forklaring på sykdommen. Testresultatene kunne imidlertid ikke replikeres av andre forskere. Det skulle vise seg at laboratorieprøvene var kontaminert, noe som førte til at artikkelen ble trukket tilbake.